KLASA:112-01/16-01/20

URBROJ: 2137-33-01-16-3

Sokolovac, 10.08.2016.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14) u sklopu projekta PRILIKA ZA SVE 2 koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno- obrazovnim ustanovama, faza II“ temeljem poziva UP.03.2.1.02 Europskog socijalnog fonda u sklopu Operativnog programa „Učinkoviti ljudski potencijali“ 2014-2020., ravnatelj Osnovne škole Sokolovac dana 10.08.2016. godine raspisuje

JAVNI NATJEČAJ
za prijavu kandidata za obavljanje poslova pomoćnika u nastavi u

Osnovnoj školi Sokolovac

I.

OPĆI PODACI

Broj traženih osoba: pomoćnik u nastavi – 1 izvršitelj

Mjesto rada: Osnovna škola Sokolovac, Područna škola Veliki Botinovac

Radno vrijeme: nepuno radno vrijeme, 30 sati tjedno

Vrsta ugovora: ugovor o radu na određeno vrijeme, do 10 mjeseci

II.

UVJETI
- najmanje završeno četverogodišnje, srednjoškolsko obrazovanje
- nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10,105/10, 90/11, 5/12, 16/12, 86/12, 126/12, 94/13 i 152/14).
Dodatnu prednost imati će osobe s iskustvom u radu s učenicima s teškoćama u razvoju ili volontiranju.

III.

Uz pisanu prijavu na natječaj potrebno je priložiti:
- životopis
- dokaz o stručnoj spremi (neovjerena preslika)
- domovnicu (neovjerena preslika)
- uvjerenje o nekažnjavanju-ne starije od 6 mjeseci(neovjerena preslika)

IV.

Odabir kandidata za poslove pomoćnika u nastavi izvršiti će Stručno povjerenstvo Osnovne škole Sokolovac temeljem individualnih intervju Stručnog povjerenstva i svakog pojedinog kandidata te stručnih metoda procjene kompetencija i osobina kandidata.
Odabrani pomoćnik koji prvi puta ulazi u sustav proći će 20-satnu edukaciju za osposobljavanje za rad s djecom s teškoćama.

V.

Prijave s dokazima o ispunjavanju propisanih uvjeta podnose se preporučeno poštom na sljedeću adresu: Osnovna škola Sokolovac, Trg dr. Tomislava Bardeka 10, 48 306 Sokolovac.

Rok za podnošenje prijava je 8 dana od dana objave javnog natječaja.
Na natječaj se mogu javiti osobe oba spola.
Nepotpune i nepravodobno dostavljene prijave neće se razmatrati.
Obavijest o izboru bit će objavljena na mrežnoj stranici Osnovne škole Sokolovac (http://www.os-sokolovac.skole.hr).

VI.

Škola zadržava diskrecijsko pravo da poništi ovaj javni natječaj ukoliko projekt pomoćnika u nastavi ne bude odobren za financiranje od strane Ministarstva znanosti, obrazovanja i sporta.

VII.

Ovaj Javni natječaj objavit će se 10. kolovoza 2016. godine na mrežnim stranicama i oglasnoj ploči Hrvatskog zavoda za zapošljavanje i na mrežnim stranicama i oglasnoj ploči Osnovne škole Sokolovac.

RAVNATELJ:

 Saša Korkut, prof.